"Dr Vanlalthlana, School Education Minister chuan Mizoram Civil Pensioners Association,Ramhlun North Branch Silver Jubilee lawmna chu Khual lian niin hun a hmanpui","729/2024-2025 Dated: Aizawl the 8th of June: Vawiin khan Mizoram Civil Pensioners Association, Ramhlun North Branch chuan Silver Jubilee lawmna hun Ramhlun Indoor Stadium-ah an hmang a, bialtu MLA, Dr Vanlalthlana, School Education Minister chu Khual lian niin he hun hi a hmanpui. Minister Dr Vanlalthlana chuan pensioner-te chu chhungkua, khawtlang leh ram leh hnam tana mi pawimawh tak an ni tih hriain, an tawnhriat chu mi dang tana hmang ṭangkai zel turin a chah a. Sum enkawl leh sum peipun chungchang pawh sawi langin, sum peipun uar a ṭul rualin, a pung tam ringawt um lo a, fimkhur taka sum enkawl an thiam a ṭul thu a sawi. Minister hian Silver Jubilee souvenir magazine a tlangzarhsak nghal a ni. He hunah hian member 100 vel a tel theiin member boral ta mi 102 sunna hun neih a ni. General Headquarters aṭangin President, General Secretary leh Consultant ten an telpui a ni. Hruaitu hlun chawimawina hun hman niin Ramhlun North Branch President leh Secretary ni lai mekte hnenah chawimawina hi hlan a ni. Attachment Loading attachment...",Dated: 8 th Jun 24 4:16 PM,https://dipr.mizoram.gov.in/post/dr-vanlalthlana-school-education-minister-chuan-mizoram-civil-pensioners-associationramhlun-north-branch-silver-jubilee-lawmna-chu-khual-lian-niin-hun-a-hmanpui